Ауыл мектептеріне 2 млн теңгеден сыйға тартылды
DATE: 13:07, 30 Қыркүйек 2021 | GMT +5
TITLE: Ауыл мектептеріне 2 млн теңгеден сыйға тартылды
URL: https://kaz.inform.kz/news/auyl-mektepterine-2-mln-tengeden-syyga-tartyldy_a3842994/
META: DATE: 13:07, 30 Қыркүйек 2021 | GMT +5
TOTAL WORDS: 260
AUTHOR(S):
TEXT: Бірінші 2 миллион теңгенің қаржылай сертификатын Қызылорда облысының Қазалы ауданында орналасқан Ержігіт Бозғұлов атындағы №249 мектеп-лицейіне табыс етілді. Бұл мектеп ауыл оқушыларына арналған «Мың бала» Ұлттық зияткерлік олимпиадасында үздік нәтижелер көрсетті. Жобаға қатысқан 4 мыңнан астам мектептің ішінде оқу орны үздіктер қатарында болды. Олимпиаданың қорытындысы бойынша мектепте 66 финалист және 21 жеңімпаз анықталды. «Мың бала» олимпиадасы осымен екінші жыл өткізіліп отыр. Осы уақыт ішінде жобаға 450 мыңнан астам ауыл оқушысы қатысып үлгерді. Олимпиаданың нәтижелері бойынша 2000 оқушы, ауыл мектептерінің 5-6 сыныптарының жеңімпаздары Республикалық физикаматематика мектебі, «Білім-Инновация» лицейлері, «Дарын» мамандандырылған мектептері сияқты еліміздің жетекші мектептерінде оқуға, сондай-ақ Елбасы академиясының «Birge oqý» онлайн мектебінде пәндік дайындықтан өтуге мүмкіндік алды. Екінші ақшалай сертификатты Солтүстік Қазақстан облысы Аққайың ауданының №1 Смирнов орта мектебі алды. «Елбасы медалі» жобасын іске асыру шеңберінде неғұрлым белсенді ауыл мектептеріне талдау жүргізіліп, олардың ішінде №1 Смирнов орта мектебінде Елбасы медальдарының ең көп иегерлері анықталды. Аталған мектептің 12 оқушысы бағдарламаны 7 бағыт бойынша аяқтап, қола медальға ие болды. Солтүстік Қазақстан облысы бойынша барлығы 292 қатысушы қола медаль жеңіп алды. Қазіргі уақытта өңір бойынша «Елбасы медалі» жобасының бағдарламасына 404 жас қатысты. Жалпы, екі жыл ішінде «Елбасы медалі» жобасы бүкіл ел бойынша 7 бағытта дамып келе жатқан 20 мыңнан астам қатысушыны қамтыды. Олар: спорт, таланттар мен дағдылар, кітап оқу, ұлттық мұра, волонтерлік, экспедициялар мен жорықтар, еңбек тәжірибесі. Биыл «Елбасы медалінің» 605 иегері гранттар алып, еліміздің жетекші жоғары оқу орындарына түсті. Олардың 30% - дан астамыауыл мектептерінің түлектері. Өз кезегінде, «Ел Үміті» бастамасының жобаларын ұйымдастырушылар Нұрсұлтан Назарбаев Қоры мен «Елбасы Академиясы» КҚ еліміздің барлық ұстаздарын кәсіби мерекемен құттықтап, болашақ ұрпақты тәрбиелеу жолында табыс тілейді
